"छौड़ा सिन्टुआकेँ देखै छियै अहल भोरे बैग-तैग टाँगि क' चलि दै छै । कहाँदन कोचिंग पढ़ै लेल जाइ छै रोसड़ा । की पढ़ै छै जानि नै ! आहि रे बा आइ रवि छै तैयो चलि देलकै छौड़ा । जरूर मटरगस्ती करै छै । "ई सब बात सोचि घूटर ककाक भोरे भोरे बी•पी• बढ़ि जाइ छलै । ओम्हर सिन्टुआ एरोप्लेनक रफ्तारसँ साइकिल उड़ेने जाइ आ ओहि दिनक घटनाकेँ सोचै छलै । ओहि वेलेंटाइन दिन स्वीटीकेँ प्रपोज केने छलै आ बदलामे स्वीटी एकरा अंग्रेजीमे किदन-कहाँदन झाड़ि देने छलै । छौड़ा किछु नै बुझने छलै । से आब बिहार बोर्डसँ मैट्रीक पास सिन्टुआ कहै छै जे सी•बी•एस•ई• बाली स्वीटीसँ प्रेरणा भेट गेलैए । आब ओकरा लेल अंग्रेजी सीख क' अगिला वेलेंटाइनमे अंग्रेजिया स्टाइलमे प्रपोज करतै । 